lv de lv id lt lv fr lv ru az lv en en id lv fr nl fr ca lv en ca sk en ca lv hbs_lat lv pt en nl lv en lv lv es uk es en en fr lv en lv en lv sk lv sk lv hbs_lat lv sk lv lv lv lv lv lv lv lv lv lv it lv lv lv lv en lv lv lv lv lv lv lv ru lv lv lv lv hbs_lat lv sk lv en lv en lv en lv lv sk lv ca lv az lv ceb ca lv en lv sk lv sk en lv en lv en lv lt lv lv lt ca lv lv en lv lt ru pl ru ru ru ru ru ru lv lv de sk en sk hbs_lat lv lv sk hbs_lat uk en en lv id es es en lv lv
FOTO ⟩ Latvijas hokejisti ar minimālu rezultāta starpību piekāpjas zviedriem
2022. gada 10. februāris 05:40
Ar zaudējumu Pekinas olimpisko spēļu hokeja turnīru ceturtdien sāka Latvijas valstsvienība, kas ar 2:3 (0:1, 1:2, 1:0) piekāpās vienai no favorītēm Zviedrijas izlasei. Vārtus Latvijas komandas labā guva Renārs Krastenbergs un Nikolajs Jeļisejevs. C apakšgrupā mūsu hokejistiem būs vēl jātiekas ar Somiju un Slovākiju.
Ķīnas basketbolistes pirmo reizi šajā gadsimtā sasniedz PK labāko četrinieku
"TTT Rīga" beidzot oficiāli paraksta pirmos līgumus
Kanāda mudina savus hokejistus steidzami pamest Krieviju un Baltkrieviju
Jau šonedēļ gaidāma Latvijas hokeja izcilnieku piemiņas diena
Tralmaks atskaitīts no NHL kluba "Bruins" treniņnometnes
Spēli aktīvāk iesāka zviedri. Jau pirmajā minūtē Ivars Punnenovs glāba komandu no vārtu zaudējuma, kad ripa pēc rikošeta varēja nonākt Latvijas izlases vārtu tīklā.
10. minūtē Zviedrija atklāja mača rezultātu. No aizvārtes teicamu piespēli vārtu priekšā saņēma Maskavas CSKA pārstāvošais Lūkass Valmarks, kurš meta nekļūdīgi. Tobrīd viņš tika atstāts nepiesegts un savu iespēju izmantoja.
Trešdaļas turpinājumā Šveices klubos spēlējošie Deniss Smirnovs un Kaspars Daugaviņš nopelnīja pa divu minūšu noraidījumam, atstājot savu komandu mazākumā. Pretinieku spiedienu izdevās izturēt, un pirmās 20 minūtes noslēdzās ar 1:0 Zviedrijas labā.
Pēc nospēlētām 30 sekundēm otrajā trešdaļā zviedri dubultoja savu pārsvaru. Savērpa kārtīgu karuseli Latvijas komandas zonā, un kapteinis Antons Landers ieraidīja ripu jau tukšos Latvijas izlases vārtos, panākot 2:0.
34. minūtē divu minūšu sodu par bloķēšanu pie laukuma apmales nopelnīja Ralfs Freibergs. Viena spēlētāja pārsvaru Zviedrija izmantoja jau pēc 14 sekundēm. Izcils metiens no labā iemetiena apļa, neapstādinot ripu, padevās Valmarkam, kurš ripu trieca precīzi tālajā augšējā stūrī (3:0). Viņš guva savus otros vārtus spēlē.
Savu skaitliskā vairākuma iespēju 37. minūtē izmantoja arī Latvijas izlase. Ļoti skaistus vārtus no kreisā iemetiena apļa guva pagājušajā gadā pasaules čempionātā Rīgā sevi teicami parādījušais Renārs Krastenbergs. 23 gadus vecais uzbrucējs ar asu un spēcīgu plaukstas metienu iemeta ripu pašā augšējā vārtu stūrī, rezultātam kļūstot 1:3. Vārtsargs Larss Johansons tajā momentā pat nepakustējās.
47. minūtē vēl viena vairākuma iespēju realizēja Latvijas valstsvienība. Vārtu priekšā veiklākais bija šosezon rezultatīvi spēlējošais uzbrucējs Nikolajs Jeļisejevs, kurš meistarīgi apstrādāja ripu un iemeta to Johansona sargātajā cietoksnī. Rezultātu Latvijas komanda samazināja līdz minimumam - 2:3.
Turpinājumā Latvijas hokejisti visiem spēkiem centās gūt trešos vārtus. Aizsargs Uvis Jānis Balinskis 1,7 sekundes pirms mača beigām varēja panākt neizšķirtu, bet Johansona paspēja vārtos pārvietoties un ripu tvēra. Līdz ar to olimpisko turnīru Latvija sāka ar zaudējumu.
Latvija - Zviedrija 2:3 (0:1, 1:2, 1:0)
Metieni: 17 - 26
Soda minūtes: 10 - 8
Laiks vairākumā: 05:26 - 08:14
Vārti vairākumā: 2 - 1
Šajā spēlē rezervē tika atstāti uzbrucēji Mārtiņš Karsums, Miks Indrašis un vārtsargs Kristers Gudļevskis.
C grupā spēlē arī Somija un Slovākija. Šo komandu pirmā spēle sāksies pl. 10.40 pēc Latvijas laika.
Vienīgajā pārbaudes spēlē pirms turnīra Latvijas izlase pirmdien ar 1:2 piekāpās Dānijas hokejistiem, maču vienas stundas garumā aizvadot treniņa režīmā. Vārtus Latvijai guva Ronalds Ķēniņš, bet pagarinājumā, kas tika spēlēts neatkarīgi no rezultāta pamatlaikā, - Mārtiņš Dzierkals.
Latvija - Zviedrija iepriekšējo reizi savā starpā tikās 2019. gadā pasaules čempionātā Bratislavā, kad uzvaru ar 5:4 mača izskaņā izrāva Zviedrijas hokejisti.
Triju grupu uzvarētājas un labākās otrās vietas ieguvējas uzreiz iekļūs ceturtdaļfinālā, bet pārējās astoņas komandas izslēgšanas spēlē noskaidros atlikušās ceturtdaļfināla dalībnieces.
Turnīrs vīriešu hokejā risināsies līdz pat olimpisko spēļu pēdējai dienai - 20. februārim. Sacensību dalībniecēm jāiztiek bez Nacionālās hokeja līgas (NHL) spēlētājiem.
Latvijas izlasei šī ir atgriešanās olimpiskajā hokeja turnīrā. 2018. gada Phjončhanas olimpiskajām spēlēm Latvijas valstsvienība nekvalificējās.
Graudiņa/Samoilova ar zaudējumu uzsāk Parīzes "Elite 16" turnīru
Tralmaks atskaitīts no NHL kluba "Bruins" treniņnometnes
Tenaks līderis pēc Jaunzēlandes rallija pirmā posma
Video Porziņģi pēc ierašanās Japānā ieskauj fanu pūlis
Video ASV basketbolistes ar graujošu uzvaru pirmās sasniedz Pasaules kausa punfinālu
Bļugeram izmeklēs ķermeņa augšdaļas savainojumu
20 Latvijas gada budžeti jeb FIFA 2022 izmaksas
Pēdējo 15 gadu skaļākie NBA maiņu darījumi
Foto Ostapenko piedzīvo zaudējumu Tallinas "WTA 250" turnīra pirmajā kārtā
Meiera ar rezultatīvu sniegumu palīdz "Kalev"/"Cramo" sasniegt Eiropas kausa kvalifikācijas izšķirošo kārtu
Floridas "Panthers" no treniņnometnes atskaitījusi Sandi Vilmani
ASV hokejisti varētu pamest okupantu līgu KHL
Ekmanis un Kotāns atsauc dalību IBSF komitejās, kurās ievēlēti Krievijas pārstāvji
Hamiltons: Nespēja uzvarēt šosezon nav pasaules gals
VIDEO un AUDIO Zaurs Džavadovs: Bieži vien visi tikai domā par uzvaru, bet aizmirst par pašu cilvēku
Video un audio RFS fortūnas turpinājums Florencē un pabojātie basketbola svētki "EuroBasket 2022"
Video un audio Profesionālais sports ir kaitīgs veselībai. Mīts vai patiesība?
OбъяcHяeT TVNET Ha Hackoлbko дoporyю зиMy Mы MoжeM paccчиTыBaTb?
CoaBTop бecTceллepa "Ckaзkи Ha Hoчb для юHыx бyHTapok" o фeMиHизMe и BoйHe
CпpaBka для избиpaTeлeй: kak пpaBилbHo roлocoBaTb?
BoopyжeHHый дo зyбoB poccияHиH: ПpeMbep ЭcToHии - rлaBHaя yrpoзa бeзoпacHocTи
Satekles iela 2b, Rīga, LV-1050, Latvija
Komanda un Kontakti Noteikumi Reklāma Par mums Vēstkopa